open-index/open-wikipedia-markdown huggingface dataset:
למברטו בוראנגה

**למברטו בוראנגה** ( 30 באוקטובר 1942) הוא שוער כדורגל איטלקי, קופץ לגובה וקופץ לרוחק אשר קבע 2 שיאי עולם בקפיצה. הוא שיחק כדורגל פעיל עד גיל 70.

## ביוגרפיה
בוראנגה נולד וגדל באיטליה. בילדותו הוא נמשך לעולם הכדורגל, אך תחילה לא שיחק כשוער אלא כחלוץ. חבריו לקבוצה זיהו את כישרונו הרב והציבו אותו בעמדת השוער. בגיל 18 הצטרף בוראנגה לקבוצת פרוג'ה מהליגה השלישית באיטליה, שם שיחק חמש שנים.

בשנת 1966 עבר בוראנגה לפיורנטינה מהסרייה א', אך לא זכה לדקות משחק רבות. לאחר עונה אחת בלבד עזב את הקבוצה ועבר לשחק ברג'אנה מהליגה השנייה, במקביל ללימודיו באוניברסיטת פרמה, שם סיים תארים ברפואה וביולוגיה. בעונת 1971/72 הצליח להוביל את קבוצתו לעונה מוצלחת, אך לא זכתה לעלות לליגה הראשונה.

בשנת 1973 קיבל הצעה לשחק בצ'זנה מהסרייה א'. הוא שיחק שם ארבע עונות, במהלכן בלט לא רק כשוער אלא גם בזכות אישיותו האקסצנטרית. בשנת 1976, במשחק גביע אופ"א מול מגדבורג מגרמניה המזרחית, תקף פיזית את החלוץ יירגן שפארוואסר לאחר שזה התחזה ברחבה, מקרה שזכה לתשומת לב רבה בתקשורת.

בשנת 1992, בגיל 50, חזר בוראנגה למגרש הכדורגל כשוער בקבוצת חובבים, ומאוחר יותר המשיך לשחק בקבוצות ותיקים. בשנת 2011, בגיל 69, חתם בקבוצת פפיאנו מהליגה המחוזית השנייה באיטליה. במקביל, הוא השתתף בתחרויות אתלטיקה לגיל הזהב וזכה במספר מדליות זהב, בין היתר בקפיצה לרוחק וקפיצה לגובה.

יש לו 112 הופעות בסרייה א' האיטלקית בקבוצות :פיורנטינה (6 בעונת 1966–67), ברשה (בעונה 1969–70) וצ'זנה (92 בארבע עונות מ-1973 עד 1977). 

## שיאי עולם
* קפיצה משולשת: **10.75 מטר** **(** סראוואלה 3 בנובמבר 2012)
* קפיצה לרוחק: **5.47 מטר (** ליובליאנה 27 ביולי 2008)

## הישגים
הוא זכה בעשר מדליות באחד עשר אירועים באליפות הבינלאומית (עולם ואירופה).

## קישורים חיצוניים

## הערות שוליים

קטגוריה:כדורגלני פארמה
קטגוריה:כדורגלני צ'זנה
קטגוריה:כדורגלני ברשה
קטגוריה:כדורגלני רג'יאנה
קטגוריה:כדורגלני פיורנטינה
קטגוריה:כדורגלני פרוג'ה
קטגוריה:איטלקים שנולדו ב-1942
Tell All the People

"**Tell All the People**" הוא שיר של להקת הרוק האמריקאית הדלתות שנכתב על ידי גיטריסט הלהקה רובי קריגר. זה היה איי-סייד עם השיר "Easy Ride" - שיר מתוך Waiting for the Sun שהוקלטה במרץ 1968 ולא יצא באלבום. ידוע גם בשם "Follow Me Down" בשל השימוש בביטוי, זה היה הסינגל השלישי מתוך האלבום הרביעי של הדלתות, The Soft Parade. כלי הנגינה של השיר משלבים כלי נשיפה וכלי תזמורת אחרים.

בארצות הברית, "Tell All the People" הגיע למקום ה-57 במצעד בילבורד הוט 100 ולמקום ה-33 במצעד קאש בוקס טופ 100. גרסת הסינגל של השיר בארצות הברית מכילה דהייה ארוכה יותר ונמשכת מספר שניות יותר מגרסת האלבום כתוצאה מכך.

## קרדיטים לאלבום
בפעם הראשונה באלבום של הדלתות, לכל השירים ב-The Soft Parade היו קרדיטים אישיים של כותבי שירים. לפני כן, כל השירים נזקפו לזכותה של כל הלהקה. את השינוי הזה יזם ג'ים מוריסון, שלא רצה להיות אחראי למילות השיר "Tell All the People", הכולל שורה המעודדת את המאזינים "... תשיגו את הרובים שלכם". קריגר אמר מאוחר יותר כי מוריסון חשש שהנוכחים יביאו רובים להופעות. קריגר סירב לשנות את השורה. בריאיון לג'רי הופקינס לרולינג סטון, מוריסון אמר: "בהתחלה, כתבתי את רוב השירים, המילים והמוזיקה. בכל אלבום עוקב, רובי [קריגר] תרם שירים נוספים. עד שבסוף באלבום הזה זה כמעט חצוי בינינו". על פי ריצ'י ויידמן, מחבר ה-The Doors FAQ, דעתו הכללית של מוריסון על "Tell All the People" היא שהיו לו "מילים נוראיות ונדושות", אבל בסך הכל הוא היה "שיר נחמד".

## קבלה
השיר זכה לתגובות מעורבות מצד המבקרים. מגזין Creem כינה אותו "קריאה היפית תמימה מספיק בלי שום שנינות מבולבלת של 'Come Together' של ג'ון לנון". מבקר הרולינג סטון, אלק דוברו, התייחס גם לשיר "Tell All the People" עם "Touch Me" כ"יצירות ראווה של מיתרי קרן" עבור הסולן ג'ים מוריסון, אשר "תוקעות את הטמטום הזה (של שירת הרדוקציה-אד-אבסורד הטיפוסית של הדלתות) ממש מלפנים ומקיפות אותה", ולעג לליווי התזמורתי כ"צלילים עמוסי הקלישאות ביותר". קאש בוקס תיאר אותו כ"איטי, אך שופע עוצמה של קבוצת תמיכה גדולה" וכבעל "צליל אדיר". רקורד וורלד כינה אותו "להיט חדש גדול - אחד הטובים ביותר [של הדלתות] אי פעם".

המבקר ניק דה-ריסו, שכתב עבור Ultimate Classic Rock בביקורת רטרוספקטיבית, טוען כי "Tell All the People" מנסה "ליצור סוג של אלכימיה (להיט קודם של הדלתות) 'Touch Me'", אך במקום זאת "נראה מטומטם בצורה מוזרה". בביקורת של AllMusic על The Soft Parade, המבקר ריצ'י אונטרברגר תיאר אותו כלחן "ערמומי באופן לא אופייני" שהיה "לא כל כך טוב, ולא הושר בצורה משכנעת מאוד על ידי מוריסון".

## קישורים חיצוניים

## הערות שוליים

קטגוריה:שירי 1968
קטגוריה:שירי הדלתות
קטגוריה:שירים באנגלית
קטגוריה:שירים נגד מלחמה
קטגוריה:סינגלים בהוצאת אלקטרה רקורדס
עמי ברגמן

**עמי ברגמן** (26 במרץ 1944 – 24 במרץ 2020) היה יזם חברתי ושותף מוביל במיזמים לאומיים וחברתיים, בהם הקמת בית הספר לעבודה סוציאלית ב, מבצע שלמה להעלאת יהודי אתיופיה לישראל, ותוכנית מחשב לכל ילד. שימש כיו"ר הוועד המנהל של עמותת מטב משנת 1994 ועד לפטירתו.

## קורות חיים
ממוזער|עמי ברגמן, מבצע שלמה להעלאת יהודי אתיופיה, מאי 1991.
עמי ברגמן נולד בעפולה לשושנה (ילידת אוקראינה) ואליהו (יליד לטביה) ברגמן. במלחמת העצמאות (1948) עברה משפחתו להתגורר בצפת. לאחר שסיים את לימודי התיכון בשנת 1963 התגייס לצה"ל ושירת כמפקד מחלקה ולאחר מכן כמפקד פלוגה של מתגייסים ממשפחות מצוקה במסגרת שהפכה בהמשך לתוכנית נחט"ם – "נוער וחיילים בטיפול מיוחד", המוכרת בשם נערי רפול.

בשנת 1966 נישא לאילנה סלוצקי ושניהם נרשמו ללימודי עבודה סוציאלית באוניברסיטה העברית בירושלים, אותם סיימו בהצלחה בשנת 1971. בשנת 1972 נפל אחיו, . בעקבות נפילת אחיו עבר להתגורר בחיפה כדי להיות קרוב להוריו. בחיפה החל לעבוד בשירות הרווחה לימאים (1973) וללמוד לתואר שני בעבודה סוציאלית באוניברסיטת חיפה.

בשנת 1974 הצטרף לג'וינט ישראל, שם התמחה בפיתוח שירותים חברתיים לאוכלוסיות שונות. אחד המיזמים הבולטים שהוביל היה הקמתו של בית הספר לעבודה סוציאלית במכללת תל חי.

בשנות השמונים קיבל משימות עם קהילות יהודיות שונות ברחבי העולם מטעם ג'וינט ניו יורק – בהן טיפול בקהילות היהודיות בטורקיה ובמצרים ובקהילה היהודית באתיופיה שם פעל למיפוי הקהילה היהודית, לפתרונות מגורים, הקמת מרפאות ופעילות שהכינה את הקרקע למבצע שלמה להעלאת יהודי אתיופיה לישראל.

בשנת 1993 הקים יחד עם חיה שמואל את עמותת שלומית המגייסת לשירות לאומי ואזרחי בעלי פטור משירות צבאי.

בשנת 1994 הצטרף לעמותת מטב כיו"ר הוועד המנהל של העמותה, תפקיד אותו מילא עד יום פטירתו. הוא הוביל את העמותה להיות ארגון מוביל במתן שירותים לאזרחים וותיקים וארגון הסיעוד הגדול בישראל, המעסיק למעלה מ-25,000 עובדים.

בשנת 1996 היה חלק מקבוצת פעילים חברתיים ואנשי עסקים אשר הקימו את מיזם מחשב לכל ילד אשר נועד להעניק מחשבים והקניית יכולות שימוש במחשבים לילדים משכבות מצוקה.

בשנת 2013 לקה באירוע מוחי בעת טיול בחו"ל. בשנת 2014 פרש לגמלאות אך המשיך לשמש כיו"ר הוועד המנהל בעמותת מטב ובעמותת שלומית. לאחר התדרדרות במצבו הבריאותי נפטר ב-24 במרץ 2020, יומיים לפני יום הולדתו ה-76.

## לקריאה נוספת
* 

## קישורים חיצוניים
* אתר הנצחה לזכרו של עמי ברגמן

## הערות שוליים

קטגוריה:ויקיפדיה: ערכים של משתמשים חדשים
קטגוריה:יזמים חברתיים ישראלים
קטגוריה:בוגרי האוניברסיטה העברית בירושלים: עבודה סוציאלית
קטגוריה:בוגרי אוניברסיטת חיפה
קטגוריה:דירקטורים ישראלים
קטגוריה:ישראלים שנולדו ב-1944
קטגוריה:ישראלים שנפטרו ב-2020
קרחון הנסן

ממוזער|280x280 פיקסלים|מפת רכס סנטינל.
**הקרחון הנסן** (באנגלית: **Hansen Glacier**) הוא קרחון באורך 10 מילים ימיים (כ-18.5 קילומטרים), המצוי ברכס סנטינל שבארץ אלזוורת' ביבשת אנטארקטיקה. 

הקרחון משתרע מצפון מזרח לפסגת ההר טאק, בין מצוק ורגאבה ורמת דויראן, ומתחבר לקרחון דייטר מערבה לפסגת דיקי.

בין השנים 1957-59 נערך המיפוי הראשון של קרחון הנסן. המיפוי בוצע על ידי המכון הגאולוגי של ארצות הברית תוך שימוש בסקרים וצילומי אוויר שסופקו על ידי הצי האמריקני. הוועדה המייעצת לשמות אנטארקטיים העניקה לקרחון את שמו לזכרו של הרברט ל. הנסן, אשר שירת כמטאורולוג בתחנת הקוטב הדרומי בשנת 1957.

## ראו גם
* רשימת הקרחונים באנטארקטיקה

## קישורים חיצוניים
* 
* קרחון הנסן באתר הגאזט האנטארקטי המשווה SCAR של ממשלת אוסטרליה
* קרחון הנסן באתר mindat
* מחשבון מרחקים - המרחק מקרחון הנסן לאתרים סמוכים

## מפות
*  קנה מידה 1:250000מפה טופוגרפית. רסטון, וירג'יניה: המכון הגאולוגי של ארצות הברית, 1988.
* מסד נתונים דיגיטלי של אנטארקטיקה (ADD). קנה מידה 1:250000 מפה טופוגרפית של אנטארקטיקה. הוועדה המדעית לחקר אנטארקטיקה (SCAR). מאז 1993, מתעדכן באופן קבוע.

## הערות שוליים

הנסן
יישובי השרשרות

**יישובי השרשרות** הוא שם כולל לקבוצת מושבים דתיים בנגב הצפוני מערבי, מדרום לנתיבות, במועצה האזורית שדות נגב. היישובים בגוש ההתיישבות הם - שרשרת, מעגלים, גבעולים, מלילות ושיבולים. נקרא גם "גוש מעגלים".

## היסטוריה
שרשרת, שהוא המושב הוותיק בגוש ההתיישבות, נוסד בשנת 1949 על ידי הסוכנות היהודית, ונקרא כך כדי לציין את שרשרת המושבים הדתיים שתוכננה לקום באזור. ואכן, לאחר הקמת שרשרת הוקמו עוד מושבים, כך ששרשרת כונה **שרשרת א'<nowiki/>**, מושב שיבולים שהוקם אחריו כונה **שרשרת ב'<nowiki/>**, מושב גבעולים כונה **שרשרת ג'<nowiki/>** ומושב מלילות שהוקם אחרון כונה **שרשרת ד**'. כל גוש היישובים הזה כונה 'השרשראות'.

בשנת 1958 הוקם סביב בית הספר היסודי האזורי היישוב מעגלים שהפך ליישוב הגדול והמרכזי בגוש אשר מספק שירותים שונים, כגון מכולת ומרפאה, לשאר המושבים.

## קישורים חיצוניים
*, 

## הערות שוליים

*
השרשרות, יישובי
קטגוריה:מועצה אזורית שדות נגב
שרשרות
קטגוריה:יישובים שהוקמו ב-1949
שרשרות
דנית גולד

**דנית גולד** (נולדה ב־8 במאי 1988) היא סופרת ומנחת סדנאות כתיבה לאימהות וזוכת פרס שר התרבות ליוצרים בראשית דרכם.

## ביוגרפיה
גולד נולדה בחיפה כבת אמצעית. בוגרת החוג לבימוי והוראת תיאטרון מסמינר הקיבוצים (B.Ed). למדה בתיכון ויצו לאמנויות במגמת תיאטרון, מצטיינת המגמה בתחום התאורטי והמעשי.

בגיל תשע-עשרה עזבה את חיפה ועברה לתל אביב כדי ללמוד כתיבה יוצרת אצל מיטב המרצים לכתיבה ביניהם עמיחי שלו, אילנה ברנשטיין, אורית מיטל ושמעון אדף.

בגיל 31 כאשר ילדה את בנה הראשון חוותה משבר שבעקבותיו יצרה את סדנת הכתיבה "אימהות כותבות". סדנאות אלו זכו להצלחה ועודדו את המשתתפות להתנסות בכתיבה ככלי ביטוי ועיבוד חוויות אישיות ולשיח מעמיק אודות התפקיד האימהי.

בשנת 2024 הנחתה את פרויקט "לילה לילה" שבמסגרתו הורים כותבים ומלחינים שיר ערש לילדיהם בשיתוף מוזיקאים מקצועיים מטעם אורבן 95 וקרנגי הול בניו יורק.

כיום עוסקת גולד בהוראה ובכתיבה. היא נשואה לאוהד שגב (אחיו של השחקן איתי שגב) ולהם 2 ילדים. מתגוררת ברמת גן.

## על יצירתה
את כתיבתה של גולד ניתן להגדיר כפיגורטיבית וסוריאליסטית.

על ספר הביכורים שלה התרחבות כתבה מבקרת הספרות חבצלת פרבר בעיתון מקור ראשון: "ספר ביכורים אנרגטי, עשיר ומדויק, שדורש קריאה מסוג אחר", "סגנון הכתיבה כשלעצמו התגלה כפיתוי שקשה לעמוד בפניו: מלא אנרגיות, דחוס, עשיר ומדויק בלשונו ובתכניו, קצבי ומוזיקלי. כל המאפיינים שאוחזים בחוזקה בקורא".

אלעד בר נוי כתב במוסף ספרים של עיתון ידיעות אחרונות: "הכתיבה של גולד מזכירה את כתיבתו של בוריס ויאן ב'צל הימים'; עולם סוריאליסטי או פנטסטי שמדמה את עצמו לכזה שהכול בו אפשרי, לחגיגה של חופש".

על ספרה השני "בתוך המילים בתים" כתב עורך הספר אלי הירש: "בתוך המילים בתים הוא רומן יוצא דופן בלשונו הציורית והדייקנית ובדרך כתיבתו המיוחדת. הוא כתוב בקצב מהיר, במקטעים שמצטרפים זה לה כמו פיסות בפאזל, ומשרטטים יחד עלילה עכשווית וישראלית מאוד".

## ספריה
* התרחבות, חיפה: פרדס הוצאה לאור, 2018
* בתוך המילים בתים, תל אביב: פטל הוצאה לאור, 2024

## ראו גם

* 

## קישורים חיצוניים
* 
* דנית גולד באתר הוצאת פרדס
* 
* 
* 
* דנית גולד בפרויקט הסיפור הקצר
* 
## הערות שוליים

2024 08
קטגוריה:סופרות ישראליות
קטגוריה:ישראליות שנולדו ב-1988
אילקר בשבו

**אילקר בשבו** (בטורקית: **İlker Başbuğ**; נולד ב-29 באפריל 1943) הוא גנרל טורקי לשעבר, אשר שירת כראש המטה הכללי ה-26 של צבא טורקיה. בשבו הואשם בהפרת סעיפים 309, 310, ו-311 של חוק העונשין הטורקי. באוגוסט 2013, הוא הורשע באשמות של "הקמת והנהגת ארגון טרור" ו"ניסיון להרוס את ממשלת טורקיה או ניסיון למנוע חלקית או לגמרי את תפקודה", ונידון למאסר עולם כחלק ממשפטי ארגנקון. עם זאת, בית המשפט לחוקה של טורקיה קבע כי זכויותיו המשפטיות של בשבו הופרו וביטל את הרשעתו; הוא שוחרר ב-7 במרץ 2014.

## ביוגרפיה
בשבו נולד באפיון קרהיסאר, עיר במערב טורקיה, בשנת 1943. הוא סיים את לימודיו באקדמיה הצבאית הטורקית בשנת 1962 ובבית הספר לחי"ר בשנת 1963.

לאורך שירותו בצבא שירת בשבו כמפקד מחלקה ומפקד פלוגה ביחידות שונות תחת פיקוד כוחות היבשה של טורקיה עד שנת 1971. לאחר שסיים את לימודיו במכללת המלחמה כקצין מטה בשנת 1973, הוא החזיק במגוון רחב של תפקידים פיקודיים ומטה, כולל תפקידים במטה הכללי הטורקי ובבריסל, בלגיה במסגרת נאט"ו.

בשנת 1989 קודם בשבו לדרגת בריגדיר גנרל ושירת במספר תפקידים בכירים, כולל כמפקד בריגדה משוריינת ומפקד הקורפוס השני של טורקיה. בשנת 2002 הוא הועלה לדרגת גנרל ושירת בתפקידים בכירים נוספים, כולל כראש המטה של כוחות היבשה הטורקיים וכמפקד הצבא הטורקי הראשון. הוא מונה למפקד הכוחות המזוינים של טורקיה ב-30 באוגוסט 2008 ושירת בתפקיד עד 27 באוגוסט 2010.

לאחר פרישתו כתב בשבו מספר ספרים, ביניהם "סוף ארגוני הטרור" ו"המנהיג הגדול של המאה ה-20: מוסטפא כמאל", אשר הפכו לרבי מכר בטורקיה.

## אשמה בהנהגת ארגון טרור
ב-2 בינואר 2012, כ-17 חודשים לאחר פרישתו, נפתחה חקירה נגד בשבו בקשר לפרשת "תזכיר האינטרנט". ב-6 בינואר 2012 נעצר באשמת טרור לאחר שנתן את עדותו. בשבו הכחיש את כל ההאשמות נגדו ותיאר את המצב כ"טרגי-קומי" שראש אחד הצבאות החזקים בעולם מואשם בהנהגת ארגון טרור.

ב-5 באוגוסט 2013 נידון בשבו למאסר עולם. לאחר גזר הדין, הוא הצהיר כי אם אנשים במדינה מטילים ספק בעצמאות השופטים ובתוקף החוקי של פסקי הדין, אין ביכולתם לטעון על עליונות החוק במדינה זו. לפי סקר שנערך על ידי חברת Gezici Research, 67.8% מהציבור סברו שהפסיקה נגד בשבו הייתה שגויה.

### ביטול ההרשעה
ב-6 במרץ 2014 ביטל בית המשפט החוקתי של טורקיה את הרשעתו של בשבו והורה על שחרורו, בקביעה כי זכויותיו המשפטיות הופרו. למחרת היום, בית המשפט הכבד באיסטנבול ביטל את הרשעתו, ובשבו שוחרר לקול עידוד ההמונים. הנשיא עבדוללה גול תיאר את החלטת בית המשפט כ"החלטה יקרה מאוד" וסגן ראש הממשלה בולנט ארינץ חיזק את דבריו.

ב-3 במאי 2016 ביטל בית המשפט לערעורים את כל הפסיקות וההרשעות של בית המשפט המקומי וקבע כי יש לדון במקרה של בשבו במועצה העליונה.

## קישורים חיצוניים
* 

## הערות שוליים

קטגוריה:בוגרי האקדמיה הצבאית המלכותית בסנדהרסט
קטגוריה:גנרלים טורקים
קטגוריה:טורקים שנולדו במאה ה-20
קטגוריה:ילידי 1943
מיפי

**מיפי** (באנגלית: **Dick Bruna's Miffy storybook classics**; בתרגום חופשי **קלאסיקות ספרי מיפי של דיק ברונה**) היא סדרת טלוויזיה מונפשת הולנדית-צ'כית-יפנית-צרפתית-דרום קוריאנית לילדים המבוססת על יצירתו של דיק ברונה. בארצות הברית הסדרה שודרה ב-Cartoon Network בשנת 1992, בישראל הסדרה שודרה בערוץ 2 בשנת 1994. הסדרה הולחנה על ידי המלחין הצ'כי המנוסה ירוסלב סלבה.

## עלילה

בכל פרק מסופר סיפור בכיכובו של מפיפי, אשר נכתב על ידי דיק ברונה עם שיר פתיחה משלו.

## שירים וכוכבי סיפורים

בעברית בוצעו כל השירים על ידי אניה בוקשטיין.

## דיבוב

הדיבוב העברי בוים על ידי סיון שביט.

## קישורים חיצוניים

* 

* 

קטגוריה:סדרות טלוויזיה לילדים
קטגוריה:סדרות הנפשה הולנדיות
קטגוריה:ערוץ 2: תוכניות רכש
קטגוריה:Cartoon Network: תוכניות וסדרות
טיוליולים

**טיוליולים** היא סדרת טלוויזיה חינוכית לילדים בכיכובם של עמי אנידג'ר וסיון ששון המשודרת בערוץ הופ!.

הסדרה מלמדת את הילדים על שמירה על איכות הסביבה.

## עלילה
בכל פרק תכף וטלי יוצאים עם חבורת ילדים לטיול ומלמדים אותם על איכות הסביבה.

## שחקנים

* עמי אנידג'ר - תכף
* סיון ששון - טלי

קטגוריה:סדרות ערוץ הופ!
קטגוריה:סדרות ילדים של ברוש הפקות
קטגוריה:סדרות טלוויזיה ישראליות שעלו לשידור בשנת 2005
ספניאל

[ממוזער| [קוקר ספניאל|קוקר ספניאל אנגלי עם גורי ספניאלים קטנים]]
**גזע הספניאל** הוא סוג של כלב אקדח שפותח במיוחד כדי להבריח ציד מסבכים צפופים. עד סוף המאה ה-17, הספניאלים התמחו בגזעים ימיים וביבשתיים. הספניאל האנגלי המימי, שכיום נכחד, שימש לחילוץ עופות מים שנפגעו מחיצים. הספניאלים היבשתיים חולקו לשני סוגים עיקריים: ספניאלים מצביעים, שהתקרבו לאט לציד והצביעו עליו, וכך אפשרו לציידים ללכוד אותו באמצעות רשתות, וספניאלים קופצים, שהבריחו לאוויר עופות כמו פסיונים ושלווים כדי לצוד אותם באמצעות בזים, והבריחו ארנבים ובעלי חיים קטנים אחרים כמו חולדות ועכברים, כדי לצוד אותם באמצעות כלבי גרייהאונד. במהלך המאה ה-17, תפקידם של הספניאלים השתנה בצורה משמעותית כאשר הציידים האנגלים החלו להשתמש ברובי אבן צור לציד עופות בתעופה.
## היסטוריה
מקור המילה "ספניאל" מתואר במילון אוקספורד כשאוב מהמילה הצרפתית העתיקה espaigneul, שפירושה "כלב ספרדי". מילה זו עצמה נגזרה מהמונח הלטיני *Hispaniolus*, שמשמעותו פשוט "ספרדי"..

בספרו של אדוארד, דוכס יורק השני, *The Master of Game*, שנכתב במאה ה-15 ומתבסס בעיקר על תרגום של יצירה מוקדמת יותר מאת גסטון השלישי מפואה-בארן בשם *Livre de chasse*, מתוארים הספניאלים ככלבים שמקורם בספרד, בדומה לאופן שבו גרייהאונדים נחשבים ככלבים שמקורם באנגליה או סקוטלנד.

## ציד
ממוזער| ציור מהמאה ה-16 של מסיבת רוכלים עם ספניילים
כדי לסייע לציידים, הספניאלים צריכים לעבוד בטווח הרובה, להיות יציבים לירי, ולסמן את מיקום הנפילה של הציד ולהחזיר אותו בעדינות בפיהם. ספניאלים הם כלבי ציד מגוונים, המשמשים באופן מסורתי לציד עופות קרקע, אך הם מיומנים גם בציד ארנבות, עופות מים, חולדות ועכברים. בין אם מדובר בציד בשדות פתוחים, יערות, אדמות חקלאיות, אזורים פתוחים עם בריזה, גדרות או ביצות – הספניאל מתאים למגוון תנאים ויכול לבצע את משימתו בהצלחה.

## גזעים

### גזע נכחד

## קישורים חיצוניים

## הערות שוליים

קטגוריה:סוגי כלבים
קריית צאנז (טבריה)

**קריית צאנז טבריה** היא שכונה חרדית-חסידית, השוכנת בטבריה עילית.
ומשמשת כריכוז לחסידי צאנז קרלין ועוד קהילות ובעיקרה נוסדה עבור חסידי צאנז.

## היסטוריה
קריית צאנז בטבריה הוקמה בשנת ה'תשע"ב, ונחנכה באלול ה'תשע"ד, ספטמבר 2014.

את חזון הקריה לחסידים בטבריה הגה בשנת ה'תשל"א האדמו"ר הקודם ה"שפע חיים" מצאנז רבי יקותיאל יהודה הלברשטאם, ובשנת ה'תשע"ד יישם בנו האדמו"ר מצאנז הנוכחי רבי צבי אלימלך הלברשטאם את חזון אביו.

השיכון, עם עתודה לכ-500 יחידות דיור ונכון ל-2017 מתגוררים בו כ-200 משפחות בבניינים שנבנו על ידי רם נדל"ן, שוכן בשיכון ד' בטבריה עילית בין הרחובות שז"ר ודוד אלעזר. את הדירות הראשונות במקום רכשה קבוצת חסידי קרלין, ואחריהם הגיעו למקום חסידי צאנז. הרחובות קרויים על שמות מנהיגי החצר: רחוב "דברי חיים" על שם רבי חיים הלברשטאם מצאנז, ורחוב "שפע חיים" על שם האדמו"ר מצאנז. בשיכון מתגוררות גם כחמישים משפחות מחסידות קרלין-סטולין ואף משפחות המקורבות ליהדות החסידית, אך חסרות שיוך ברור לחסידות זו או אחרת. ברחובות הסמוכים לקריה נקנו עוד מאות דירות על ידי משפחות מחסידות צאנז, קרלין ומחסידויות אחרות. אזורים אלו נקראים "מתחרדים" בפי תושבי השכונה.

כדיין הקהילה מאז הקמתה מכהן הרב זאב וקסברגר, תלמיד של רבי שמואל הלוי ואזנר. בשנת תשפ"א מונה הרב אברהם הלברשטאם, בנו השלישי של האדמו"ר מצאנז, לכהן כרב הקהילה.

## הערות שוליים

קטגוריה:טבריה: שכונות
קללת הקולונל

ממוזער| פסלו של הקולונל שנמשה מן הנהר, לאחר עבודות השחזור בשנת 2009
**קללת הקולונל** (ביפנית: **カーネルサンダースの呪い**, באנגלית: **The Curse of the Colonel**) היא אגדה אורבנית יפנית שמקורה בשנת 1985. לאחר זכייתה של קבוצת הנשין טייגרס באליפות יפן בבייסבול ב-1985, אוהדים של הקבוצה לקחו מסניף של KFC באוסקה את פסלו של קולונל הרלנד סנדרס, מייסד הרשת, והשליכו אותו מגשר אל תוך המים.

## רקע
על פי הסיפור, הוטלה קללת ספורט על קבוצת בייסבול היפנית הנשין טייגרס (נמרי הנשין) על ידי הרוח של השף הרלנד "קולונל" סנדרס שהיה מייסד רשת המזון המהיר KFC.

לפי האמונה הטפלה הוטלה קללה על הקבוצה בגלל זעמו של הקולונל על השחתה של הפסל בדמותו שהוצב בחזית סניף של KFC בעת חגיגות האליפות של אוהדי הקבוצה. קבוצת אוהדי בייסבול השליכו את הפסל לנהר דוטומבורי באוסקה לאחר משחק ניצחון אליפות הבייסבול בין קבוצת הטייגרס של חאנשין לקבוצת האריות של סייבו. קללת הקולונל שימשה כדי להסביר את חוסר ההצלחה של הקבוצה בשנים שלאחר מכן: ב-18 השנים הבאות הקבוצה סיימה את כל העונות עם המאזנים הגרועים ביותר בליגה. גם כשהקבוצה כבר חזרה להשתתף בסדרת הגמר בשנים 2003, 2005 ו-2014, הקבוצה הפסידה והיו אוהדים האמינו שהקבוצה לא תנצח במשחק עד שהפסל יוחזר. בסופו של דבר הניצחון הושג רק בשנת 2023.

לעיתים נעשות השוואות בין הנשין טייגרס לבין הבוסטון רד סוקס, שנאמר כי היו תחת קללת הבמבינו עד שזכו באליפות העולם ב-2004.

## מוות בתעלה
[ממוזער| שלט ועליו הכיתוב: "מסוכן! אל תצלול לתוך הנהר הזה. הלשכה האזורית לפיתוח [אוסקה ותחנת תחנת המשטרה אוסקה-מינאמי" בגשר אביסובאשי]]
עבור אוהד הנשין טייגרס בן ה-24, מסאיה שיטבאבה, חגיגת אוהדי הקבוצה הסתיימה בטרגדיה. אותו אוהד טבע בתעלה, ודיווחים העידו שהוא נדחק על ידי החוגגים. כדי למנוע תקריות עתידיות, הורתה מועצת העיר של אוסקה על הקמת גשר חדש שיקשה על האוהדים לקפוץ למים במידה וקללת הקולונל תישבר והטיגריסים ינצחו שוב.

## שיחזור הפסל
הפסל של הקולונל התגלה בנהר דוטונבורי ב-10 במרץ 2009. הפסל התגלה במקרה במהלך עבודות בנייה. הצוללנים שמשו את הפסל חשבו בהתחלה שמדובר בחבית גדולה, לאחר מכן חשבו שמדובר בגופת אדם, אך בסופו של דבר הצליחו לזהות את דמותו של הקולונל.

גפיו של הפסל היו חסרות, והוא גם איבד את המשקפיים שלו, אך האוהדים האמינו שהדרך היחידה להסיר את הקללה תהיה לפעול לשיקומו.

יד ימין ופלג הגוף התחתון נמצאו למחרת, אך המשקפיים והיד השמאלית נותרו חסרות. אוהדי הקבוצה אמרו שהדרך היחידה בה ניתן להסיר את הקללה היא על ידי החזרת משקפיו ויד שמאל שאבדו מזמן.

הפסל אוחזר מאוחר יותר, כולל החלפת המשקפיים והידיים, והוחזר למקומו המקורי. סניף ה־KFC שהפסל הוצב בו במקור כבר לא היה קיים אבל העתק של הפסל הוצב בסניף ליד אצטדיון קושיין במהלך סדרת הפלייאוף בשנת 2023.

### סדרת יפן 2023
הקללה נשברה סופית בשנת 2023, לאחר שהטייגרס ניצחו לראשונה מאז 1985. האוהדים שוב התאספו וחגגו ליד נהר דוטונבורי לאחר הזכייה בתואר והשליכו אוהד בתחפושת קוספליי של הקולונל לנהר בהתייחס לקללה.

ב-8 במרץ 2024, KFC יפן ערכה טקס קבורה של הפסל, תוך ציון הקושי לשמור על מצב הפסל.

## הערות שוליים

קטגוריה:אגדות אורבניות
קטגוריה:פולקלור
קטגוריה:מסורות
מוחמד רביע

**מוחמד רביע** (בערבית: **محمد ربيع**) הוא סופר מצרי. הרומן שלו "כוכב הענבר" (كوكب عنبر) יצא לאור בשנת 2010. הוא זכה בפרס התרבות של סוויריס, פרס הרומן הטוב ביותר לסופרים צעירים בשנת 2011. בשנת 2012 הוא פרסם רומן בשם "שנת הדרקון". בנוסף, בשנת 2014 פרסם את הרומן שלו "עֻטַארִד" (عُطارد) שנכנס לרשימה הקצרה לפרס הבינלאומי לספרות ערבית לשנת 2016.

## ביוגרפיה
מוחמד רביע נולד וגדל במצרים, הוא סיים את לימודיו בפקולטה להנדסה בשנת 2002. התמחותו באוניברסיטה הייתה בהנדסה, לעומת שכישרונו היה בכתיבה, וזו הייתה הסיבה שהניעה אותו לכתוב רומנים המתמקדים בנושאים פוליטיים וחברתיים במצרים. בעקבות מהפכת ינואר 2011. הוא החליט לעזוב את מצרים לאור התנאים הפוליטיים והחברתיים הקשים בה, כי הוא חיפש מקום שבו יוכל להמשיך לכתוב בחופשיות רבה יותר. הוא מצא תמיכה מאמנים וסופרים בברלין, וכיום הוא חי בברלין וממשיך לתרגל ולפתח את כישרון הכתיבה שלו בחופשיות ובנוחות, ללא פחד או איום. בשנת 2020 הוא הקים עם עוד שותפים ספרייה בברלין שנקראת "خان الجنوب". זוהי הספרייה הערבית הראשונה שמאפשרת לקוראים הערבים בברלין לצפות מקרוב בפרסומים האחרונים. הוא גם משתתף בכנסים ספרותיים בינלאומיים  במטרה להיות קול חשוב בספרות הערבית העכשווית.

## יצירותיו

* **שנת הדרקון** (سَنَة التنين) התפרסם בשנת 2012. "שנת הדרקון" הוא רומן פנטזיה פוליטי שנכתב על ידי מוחמד רביע. הסיפור מתרחש בשנת 2012, שנה דרמטית במהלך האביב הערבי במצרים. הספר מספר את סיפורם של אירועים פוליטיים חשובים, מתאר מציאות פוליטית משולבת בפנטזיה, תוך שימוש בעובדות, מקומות ודמויות אמיתיות כדי לשקף את המצב הפוליטי במצרים בשנים האחרונות.

* **כוכב ענבר** (كوكب عَنبر)התפרסם בשנת 2010. הרומן "כוכב ענבר" מספר את סיפור מבוך הבירוקרטיה המצרית ו"מדינת מצרים" המלאה בסכנות הפזורות בכל תחומי החיים. הספר מתאר את האתגרים והקשיים שעמם מתמודדות הדמויות כשהן מתמודדות עם הבירוקרטיה המורכבת והכוחות הנסתרים השולטים במדינה. מאז מרבה רביע לעסוק במבוכי הבירוקרטיה המצרית, במרתפי "המדינה העמוקה" וסוכניה המפוזרים בכל תחומי החיים.

* **עֻטַארִד** (عُطارد) התפרסם בשנת 2015 הרומן "עֻטַארִד" מתרחש במצרים בשנת 2015, 14 שנים לאחר מהפכת ינואר. מצרים נכבשה על ידי "רפובליקת האבירים של מלטה", ושרידי המשטרה מובילים את ההתנגדות. ספר זה משתמש בדמיונו של המחבר כדי לצייר תמונה אפלה ופסימית של מצרים, עולם דיסטופי שעוצב על ידי מציאות פוליטית וחברתית שלאחר המהפכה. הוא מבטא את הפחד והאימה מ"מהפכת הנגד", מתאר סצנות של הרס ואלימות בקהיר הכבושה, ומשתמש בספרות בדיונית כדי להציג עתיד קודר ומדאיג.

## הערות שוליים

קטגוריה:סופרים מצרים
קטגוריה:ילידי 1978
Apple (שיר)

"**Apple**" (בעברית: "**תַפּוּחַ**") הוא שיר של הזמרת האנגלייה צ'ארלי XCX. הוא הופק על ידי איי. ג'י קוק, נכתב על ידי צ'ארלי XCX ויצא ב-7 ביוני 2024 מתוך אלבום האולפן השישי שלה *[[Brat]]* בהוצאת חברת התקליטים אטלנטיק רקורדס. הרצועה הודגשה כבולטת והפכה לוויראלית בטיקטוק זמן קצר לאחר מכן, וגררה טרנד ריקודים נלווה.

השיר נשלח לרדיו האיטלקי דרך האחים וורנר ב-2 באוגוסט 2024, כסינגל השלישי מתוך האלבום.

## רקע וכתיבה
"Apple" פורסם לראשונה ב-8 בספטמבר 2023 לאחר שצ'ארלי XCX העלתה תמונה של המחברת שלה, המציגה את המילים לרצועה בשם "The Apple". הרצועה הוזכרה שוב בתצוגה מקדימה ב-2 באפריל 2024 בהקלטה קצרה שנשלחה למעריציה, שאישרה כי "Apple" יהיה חלק מאלבומה *Brat* שתוארך לצאת בשנת 2024. השיר מתייחס למערכת היחסים של XCX עם הוריה ולטראומה בין-דורית. "Apple" משמש כמטפורה המסמלת הן את הקשר המשפחתי והן את אופי הטראומה. הוא מתואר כשיר אלקטרופופ וסינת'-פופ עם סינת'ים מהירים, ביטים ושירה דומיננטית של הזמרת.

## ביקורת
מייגן גארווי מפיצ'פורק טענה שמדובר בשיר בעל אופי "סקרני". ג'יו סנטיאגו מ-*Resident Advisor* העיר כי לרצועה "לא תהיה בעיה להפוך רחבות ריקודים לסאונות מיוזעות".

אנתוני פנטנו תיאר את "Apple" בתור "רצועת סינת'-פופ בעלת קצב מהיר".

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי צ'ארלי XCX
קטגוריה:שירים באנגלית
קטגוריה:שירים שנכתבו על ידי נוני באו
קטגוריה:שירים שנכתבו על ידי צ'ארלי XCX
קטגוריה:שירי זהב בקנדה
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת וורנר מיוזיק גרופ
אריאל גונן

**אריאל גונן** (נולד ב-7 בדצמבר 1986, ו' בכסלו ה'תשמ"ז) הוא קצין בצה"ל בדרגת אלוף-משנה, המשמש מפקד חטיבת שומרון. קודם לכן שימש מפקד גדוד גפן, ומפקד סיירת גבעתי.

## ביוגרפיה
בנם של שבתאי ויפה. התנדב לסיירת גבעתי בנובמבר 2005 וסיים את המסלול בהצלחה. ב-2008 יצא לקורס קציני חי"ר, ולאחר הקורס מונה למפקד צוות בסיירת גבעתי. ב-27 במאי 2009 נפצע בתאונת אופנוע, בנסיעה מרמת הגולן לדרום הארץ, גונן התנגש במשאית. לאחר מספר שנים של שיקום, בהן כמעט איבד את רגלו הימנית, חזר לשירות בצה"ל. ב-2019 היה אחראי על הכשרת הלוחמים של סיירת גבעתי מסיום האימון המתקדם ועד לסוף המסלול.

בשנת 2021 מונה למפקד סיירת גבעתי. תחת פיקודו ביצעה הסיירת פעולות רבות ובהן מבצעים משמעותיים בגזרת העיר שכם כנגד כנופיית הטרור "גוב האריות". ב-2023 סיים את תפקידו זה ומונה למפקד גדוד גפן, תפקיד אותו ביצע במשך שנה, ובמסגרתו הוביל את הגדוד בלחימה ברצועת עזה כחלק ממלחמת חרבות ברזל. ב-21 באוגוסט 2024 הועלה לדרגת אל"ם ונכנס לתפקיד מפקד חטיבת שומרון.

גונן נשוי לאביטל ואב לשניים.

## קישורים חיצוניים

* 
* 

## הערות שוליים

קטגוריה:אלופי-משנה בצה"ל
קטגוריה:מפקדי סיירת גבעתי
קטגוריה:מפקדי גדוד גפן
קטגוריה:מפקדי חטיבת שומרון
קטגוריה:מפקדי חטיבות במלחמת חרבות ברזל
קטגוריה:מפקדי גדודים במלחמת חרבות ברזל
קטגוריה:כוכב יאיר צור יגאל: אישים
מקס הזועם (סרט)

**מקס הזועם** (באנגלית: **Mad Max**) הוא סרט פעולה דיסטופי אוסטרלי משנת 1979 בבימויו של ג'ורג' מילר ובכיכובו של מל גיבסון בתפקיד הראשי. זהו הסרט הראשון בסדרת סרטי מקס הזועם, אשר כוללת שלושה סרטי המשך וסרט פריקוול.

## עלילה
עלילת הסרט מתרחשת בעתיד דיסטופי באזור שומם של אוסטרליה בו החברה נמצאת על סף קריסה עקב משבר אנרגיה חמור. הממשל מנסה לשמור על הסדר באמצעות כוח משטרה צבאי למחצה בו עובד גם מקס רוקטנסקי (מגולם על ידי מל גיבסון).

הסרט נפתח במרדף מהיר לאחר שחבר כנופיית האופנוענים המטורף נייטריידר הורג שוטר וגונב ניידת משטרה. מקס יוצא בעקבותיו, המרדף יוצא מכלל שליטה ונייטריידר מת לבסוף בתאונה קטלנית. אירוע זה מושך את תשומת הלב של כנופיית האופנוענים אליה השתייך נייטריידר, אותה מנהיג הפושע הסדיסט טוקאטר, אשר מעוניינת לנקום במקס.

כנופיית האופנוענים של טוקאטר זורעת בינתיים הרס בעיירה המקומית, ומקס הופך יותר ויותר מודאג לשלומם של אשתו, ג'סי, ובנם הצעיר, ספרוג. מקס שולח את משפחתו לטיול על מנת להגן עליהם, אף על פי כן הם נרדפים בהמשך על ידי הכנופיה של טוקאטר, אשר מצליחה להגיע אליהם, להרוג את בנו של מקס, ספרוג, ולפצוע באופן אנוש את אשתו ג'סי.

מקס מחליט בעקבות כך לצאת למסע נקמה בכנופיית האופנוענים של טוקאטר. הוא מצליח לצוד ולהרוג את חברי הכנופיה בזה אחר זה בעימותים אכזריים, ובסוף הסרט הוא מתעמת עם טוקאטר.

## צוות השחקנים הראשי
* מל גיבסון בתפקיד מקס רוקטנסקי
* ג'ואן סמואל בתפקיד ג'סי רוקטנסקי
* יו קייס-בירן בתפקיד טוקאטר
* סטיב ביזלי בתפקיד ג'ים "גוס" ריינס
* טים ברנס בתפקיד ג'וני הילד
* רוג'ר וורד בתפקיד פיפי מקפי

## הפקה
מקס הזועם היה סרט הבכורה של ג'ורג' מילר, אשר היה באותו העת רופא במקצועו, שמימן באופן חלקי את הפקת הסרט עם הרווחים שלו מהעבודה בחדר המיון. התסריט של הסרט, שנכתב במשותף על ידי מילר וג'יימס מקאוסלנד, נוצר בהשראת מקרי אלימות אליהם נחשף מילר בעבודותו כרופא.

רוב הצילומים לסרט צולמו במלבורן שבאוסטרליה ובפאתי העיר במשך שישה שבועות. הסרט צולם בתקציב צנוע של 400,000 דולרים אוסטרלים, והצליח לגרוף לאורך השנים מעל ל-100 מיליון דולרים ברוטו ברחבי העולם, ובעקבות כך קבע שיא גינס לסרט הרווחי ביותר בכל הזמנים. עד היציאה לאקרנים של הסרט "פרויקט המכשפה מבלייר" בשנת 1999.

הסרט נודע במיוחד בזכות מרדפי המכוניות שבו, אשר בוצעו על ידי נהגי פעלולים אמיתיים ללא שימוש בגרפיקה ממוחשבת - טכנולוגיה שלא הייתה זמינה באותה התקופה.

## קישורים חיצוניים

* 

## הערות שוליים

קטגוריה:סרטי האחים וורנר
קטגוריה:סרטים דיסטופיים
קטגוריה:סרטי 1979
קטגוריה:סרטי פולחן
קטגוריה:סרטים אוסטרליים
קטגוריה:סרטי ג'ורג' מילר
אדולף סיץ'

**אדולף סיץ**' (במקור **שלזינגר**, בהונגרית: **Szűcs Adolf**; בודפשט, 29 בנובמבר 1884 – בודפשט, 15 בפברואר 1945) היה מתמטיקאי יהודי-הונגרי, דוקטור במדעי הרוח, מורה בגימנסיה הריאלית הראשית הממלכתית בבודפשט רובע 2. פרופסור באוניברסיטת בודפשט לטכנולוגיה ולכלכלה.

## קורות חייו
אדולף שלזינגר נולד במשפחה יהודית כבנם של ליפוט שלזינגר, סוחר קמח, ושל ארנסטינה לייטנר. הוא השלים את לימודיו באוניברסיטה בבודפשט (שמה היום אוניברסיטת אטווש לוראנד) ובפריז. משנת 1907 היה מורה בתיכון בבודפשט, אז קיבל את הדוקטורט שלו וב-1912 הפך למרצה, למרצה בכיר באוניברסיטת בודפשט לטכנולוגיה ולכלכלה בקתדרה למתמטיקה במחלקה למתמטיקה מספר 2, בשנת 1913 קיבל מינוי לפרופסור חיצוני (לא חלק מהסגל). הוא לימד במשך 10 שנים גם בגימנסיה הראשית הממלכתית הריאלית המחוזית. בתקופת הרפובליקה הסובייטית ההונגרית הרצה באקדמיית הפועלים, בשל כך נאלץ להחליף עבודה מאוחר יותר עם נפילת הרפובליקה. מסוף שנות ה-20 הוא היה סגנו של פרופסור גוסטב ראדוש (קודם ראוסניץ) באוניברסיטת בודפשט לטכנולוגיה ולכלכלה, ומשנת 1935 הפך לפרופסור מלא. 1945 ב-3 בפברואר 1945 הוא נגרר מדירתו על ידי בריוני מפלגת צלב החץ ונראה לאחרונה ב-4 בפברואר.

הוא כתב חיבורים רבים בעיקר בעניין חשבון וריאציות ומשוואות דיפרנציאליות ב:
* גיליונות "מתמטיקה ופיזיקה",
* "מבשר המתמטיקה ומדעי הטבע".
* Mathematische Annalen
* Rendineonti del Circolo Matematico di Palermo

כמו כן הוא פיתח פעילות פדגוגית משמעותית עם עבודותיו על הרפורמה בחינוך המתמטי והיבטים חדשים של הוראת גאומטריה.

## משפחתו
1917 התחתן עם Chalot Andrée ב-2 ביוני 1917 ביוז'פווארוש, בודפשט. הם התגרשו ב-1932. אשתו השנייה הייתה מריה אלכסנדרינה פייסני, איתה התחתן ב-1 באפריל. 1933.

## עבודתו המרכזית
* על מקרה של בעיית דיריכלה (יוהאן פטר גוסטב לז'ן דיריכלה). עבודת דוקטור לפילוסופיה. בודפשט, 1907.

## לקריאה נוספת
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
* Szinnyei József: Magyar írók élete és munkái XIII. (Steiner–Télfy). Budapest: Hornyánszky. 1909. (יוז'ף סיניאי:חייהם ויצירותיהם של סופרים הונגרים)
* לקסיקון יהודי הונגרי. 1929. עורך פטר אויווארי. גישה מקוונת

## קישורים חיצוניים
* אדולף סיץ' באתר Arcanum
* אדולף סיץ' ב"מרחב שם"
* אדולף סיץ', הנצחתו באתר אוניברסיטת אטווש לוראנד (ELTE)
* אדולף סיץ' בלוח השנה של המדענים
* ספרו: A variácziószámítás differencziálegyenleteiről
* מוזיאון ELTE על אדולף סיץ'
* כמה אי-שוויונות בולטים, על המקור המשותף שלהם - אדולף סיץ'

## הערות שוליים

קטגוריה:מתמטיקאים יהודים הונגרים
קטגוריה:בודפשט: אישים
קטגוריה:יהדות בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:נספי השואה
קטגוריה:הונגרים שנולדו ב-1884
קטגוריה:הונגרים שנפטרו ב-1945
חסוס חיל מנסאנו

**חסוס חיל מָנְסַאנוֹ** (בספרדית: **Jesús Gil Manzano**; נולד ב-4 בפברואר 1984) הוא שופט כדורגל ספרדי השופט בלה ליגה, ליגת הכדורגל הבכירה בספרד ונמנה עם שופטי דרג העילית של אופ"א. הוא ערך את הופעת הבכורה שלו בלה ליגה ב-25 באוגוסט 2012 במשחק בין מאלגה למיורקה. חיל מנסאנו שפט גם ברבע גמר גביע המלך 2013/2014 בין ראסינג סנטנדר לריאל סוסיאדד, שם סירבה ראסינג לשחק לאחר דקה אחת.

בעקבות המשחק בין ברצלונה לז'ירונה ב-23 בספטמבר 2018, שהסתיים בתוצאה 2–2, סירב לאו מסי ללחוץ את ידו לאחר המשחק. הוא שפט גם במשחקים בליגות העליונות של מדינות שונות, כגון ב-10 בפברואר 2019, בדרבי של פאוק נגד אולימפיאקוס שנגמר בתוצאה 3–1 לפאוק.

## פרסים
* פרס ויסנטה אסבדו (פרס המוענק לשופט הטוב ביותר בליגה): 2017/2018

## קישורים חיצוניים

## הערות שוליים

קטגוריה:שופטי כדורגל ספרדים
קטגוריה:ספרד: אישים בספורט
קטגוריה:ספרדים שנולדו ב-1984
שוודיה באירוויזיון 1960

**[[שוודיה באירוויזיון|שוודיה]] ב[[אירוויזיון 1960]]** השתתפה עם השיר "Alla andra får varann" (בעברית: "כל האחרים מקבלים אחד את השני"), שבוצע על ידי השוודית סיב מאלמקוויסט. זוהי השתתפותה השלישית של שוודיה בתחרות הזמר של האירוויזיון. השיר והזמרת נבחרו בתחרות מלודיפסטיבלן של אותה שנה.

## לפני האירוויזיון
גמר מלודיפסטיבלן 1960, שבו נבחרו השיר והזמרת שייצגו את שוודיה באירוויזיון 1960, נערך בסטוקהולם בהנחייתה של  ב-2 בפברואר 1960. ארבעה שירים השתתפו בגמר התחרות. השיר הזוכה נבחר על ידי ארבעה אנשים, שכל אחד מהם בחר את השיר המועדף עליו.

## באירוויזיון
ב-29 במרץ 1960, ליל האירוויזיון, שרה מאלמקוויסט שנייה בסדר ההופעות, לפני לוקסמבורג אחרי הממלכה המאוחדת. לבסוף, השיר הגיע למקום העשירי מתוך שלוש עשרה מקומות, וקיבל ארבע נקודות. שוודיה העניקה את הניקוד הגבוה ביותר (4) לבלגיה ולצרפת, שניצחה לבסוף.

### נקודות שהוענקו לשוודיה

### נקודות שהוענקו משוודיה

## הערות שוליים

קטגוריה:שוודיה באירוויזיון
קטגוריה:מדינות באירוויזיון 1960
ריצ'רד פוטס

**ריצ'רד פוטס** (באנגלית: **Richard Potts**; 19 ביולי 1753 – 26 בנובמבר 1808) היה פוליטיקאי ומשפטן אמריקאי, אשר כיהן כחבר הסנאט של ארצות הברית מטעם מרילנד.

## ביוגרפיה
### ראשית חייו וקריירה
פוטס נולד ב-19 ביולי 1753 באפר מרלבורו שבפרובינציית מרילנד, והתגורר בה עד שעבר עם משפחתו לאיי ברבדוס בשנת 1757. ב-1761 חזר למרילנד והתיישב בבירת המדינה אנאפוליס, שם למד משפטים. הוא החל לעסוק בעריכת דין במחוז פרדריק, מרילנד בשנת 1775. פוטס שימש כחבר בוועדת התצפית של מחוז פרדריק ב-1776 וכעוזר צבאי למושל מרילנד ב-1777.

### קריירה משפטית
מ-1777 עד 1778 כיהן פוטס כפקיד בית המשפט של מחוז פרדריק, וכתובע המחוזי של מחוזות פרדריק, מונטגומרי וושינגטון ב-1784. הוא מונה על ידי הנשיא ג'ורג' וושינגטון כתובע המחוזי הפדרלי עבור מרילנד, וכיהן בתפקיד מ-1789 עד 1791.

הוא היה ציר לוועידת מדינת מרילנד משנת 1788, כדי להצביע האם על מרילנד לאשרר את הצעת החוקה של ארצות הברית. פוטס כיהן גם כחבר בקונגרס הקונטיננטלי ב-1781, וכחבר בוועידת מרילנד אשר אשררה את חוקת ארצות הברית ב-1788.

מ-1791 עד 1793 ושוב מ-1796 עד 1801, כיהן פוטס כשופט ראשי של המחוז השיפוטי החמישי של המדינה. מאוחר יותר מונה לשופט עמית של בית המשפט לערעורים במרילנד, תפקיד בו כיהן מ-1801 עד 1804.

### קריירה פוליטית
הקריירה הפוליטית של פוטס כללה שתי קדנציות בבית הנבחרים של מרילנד מ-1779 עד 1780, ושוב מ-1787 עד 1788. הוא דחה את המועמדות להיבחר כחבר הסנאט של מרילנד ב-1787, אך שימש כאלקטור לנשיאות ב-1792. הוא נבחר לסנאט של ארצות הברית כדי למלא את המושב שהתפנה כתוצאה מהתפטרותו של צ'ארלס קארול מקרולטון וכיהן בתפקיד מ-10 בינואר 1793 ועד 24 באוקטובר 1796, אז גם התפטר. פוטס סירב למינוי כמזכיר המדינה ב-1795. פוטס נפטר בפרדריק ב-26 בנובמבר 1808, ונקבר בבית הקברות של קהילת כל הקדושים עד לקבורתו מחדש בבית הקברות מאונט אוליבט בפרדריק.

## קישורים חיצוניים

* 
* 

קטגוריה:אמריקאים ילידי מרילנד
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הפדרליסטית
קטגוריה:עורכי דין אמריקאים במאה ה-18
קטגוריה:אמריקאים שנולדו ב-1753
קטגוריה:אמריקאים שנפטרו ב-1808
אליפות אירופה באתלטיקה עד גיל 18 2022

**[[אליפות אירופה באתלטיקה עד גיל 18]]** ה-3 נערכה בירושלים שבישראל, בין ה-4 ל-7 ביולי 2022.

## מדינות משתתפות
48 מדינות השתתפו באליפות ומספר המשתתפים הכולל (גברים ונשים) היה 957 אתלטים, מתוכם 477 גברים ו-480 נשים.

* **במודגש – המארחת**

## תוצאות הנשים
### מסלול

### שדה

## תוצאות הגברים
### מסלול

### שדה

## טבלת המדליות

## קישורים חיצוניים
* 

קטגוריה:2022 בישראל: ספורט
קטגוריה:ירושלים: תחרויות ספורט
קטגוריה:אליפויות אירופה באתלטיקה
קטגוריה:ישראל: תחרויות ספורט לנוער וצעירים
ממוצע ספיגת שערים

[ממוזער|[קלינט בנדיקט, שוער משנות העשרים ב-NHL מחזיק במספר שיאי GAA]]

**ממוצע ספיגת שערים (GAA)** הוא נתון המשמש בהוקי שדה, הוקי קרח, לקרוס, כדורגל וכדורמים שהוא ממוצע השערים שנספגים למשחק על ידי שוער או שוער כללי. (תלוי בספורט). GAA מקביל לממוצע הריצה של מגיש בייסבול (ERA).

עבור הוקי קרח, השערים מול סטטיסטיקה ממוצעת הם מספר השערים שהשוער מאפשר לכל 60 דקות במשחק. זה מחושב על ידי לקיחת מספר השערים נגד, מכפילים את זה ב-60 (דקות) ואז מחלקים במספר הדקות ששיחקו. השינוי נמצא בשימוש על ידי ה-NHL מאז 1965 וה-IIHF מאז 1990. כאשר מחשבים את ה-GAA, שערי הארכה וזמן על הקרח נכללים, בעוד ששערים ריקים ושערי דו-קרב חבטות עונשין אינם נכללים. זה בדרך כלל מוצג עם שתי ספרות עשרוניות אחרי הנקודה.

לשוערים המובילים בליגת ההוקי הלאומית יש GAA של בערך 1.85-2.10, אם כי המדד של GAA טוב משתנה ככל שסגנונות משחק שונים באים והולכים. עם זאת, לשוערים המובילים בליגת הלקרוס הלאומית יש GAA של כ-10.00, ולשוערים המובילים של איגוד הלקרוס המערבי של 2005 היה GAA של כ-9.00. במיטבם, לשוערי כדורמים עילית של NCAA יש GAA בין 3.00 ל-5.00.

מכיוון שהנתון תלוי מאוד בקבוצה המשחקת מול שוער, אחוז ההצלה נחשב בדרך כלל כמדד מדויק יותר למיומנות השוער, במיוחד בהוקי קרח ולקרוס, מכיוון שהוא לוקח בחשבון את מספר החבטות שהשוער התמודד מולם. בכדורגל, מכיוון שזה נחשב לחלק מתפקידו של השוער לאמן מגינים להיות במיקום נכון כדי למנוע בעיטות של יריבים, משתמשים יותר ב-GAA להערכת שוערים מאשר באחוזי הצלה.

## הערות שוליים

קטגוריה:הוקי קרח
ללכת

"**ללכת**" הוא שיר של הזמר הישראלי לירן דנינו. השיר נכתב על ידי מאיר גולדברג יחד עם דנינו והולחן בידי דנינו. הוא עובד והופק בידי אורי אבני ויצא לאור ב-24 במאי 2011 כסינגל השני מתוך אלבום הבכורה של הזמר, "לירן דנינו".

## יצירה ויציאה לאור
השיר נכתב על ידי הפזמונאי מאיר גולדברג יחד עם הזמר הישראלי לירן דנינו. הוא הולחן בידי דנינו, עובד והופק בידי אורי אבני ויצא לאור ב-24 במאי 2011 כסינגל השני מתוך אלבום הבכורה של הזמר, "לירן דנינו".

## וידאו קליפ
את הווידאו קליפ של השיר ביימו אורי בורג ויוני זוננשיין, הוא הופק על ידי אביב בן שלוש ויצא לאור ב-21 ביוני 2011. במהלך הקליפ נראה דנינו צופה בו ובבת זוגו במספר סיטואציות שונות עם אהובת ליבו. את פזמון השיר שר דנינו תוך שהוא נראה הולך אחורה בהשראת הקליפ "The Scientist" של קולדפליי, למען צילום חלק זה נדרש דנינו לשיר את השיר מהסוף להתחלה.

הקליפ צולם בתחילת מאי 2011 בשכונת נווה צדק בתל אביב ובחוף הים שבהרצליה, על ידי קבוצת חיילים מיחידת ההסרטה של דובר צה"ל, שעשו זאת בהתנדבות.

## קבלה
אסף נבו מ"מאקו" כינה את השיר בתור "גאוות האלבום".

## מיקומי שיא

## קישורים חיצוניים

## הערות שוליים

קטגוריה:לירן דנינו
קטגוריה:שירי לירן דנינו
קטגוריה:שירים בעברית
קטגוריה:שירים שנכתבו על ידי מאיר גולדברג
איסי פאלאסון

**איסאק "איסי" פאלאסון קמאצ'ו** (בספרדית: **Isaac "Isi" Palazón Camacho**; נולד ב-27 בדצמבר 1994) הוא כדורגלן ספרדי המשחק בעמדת הקיצוני הימני בראיו ואייקאנו מהלה ליגה. 

## קריירה
פאלאסון נולד בסייסה, מורסיה, וערך את הופעת הבכורה הבוגרת שלו בקבוצת הכדורגל של סייסה בגיל 15 בלבד, לאחר תקופה קצרה באקדמיה של ריאל מדריד. לאחר מכן עבר לוויאריאל, והגיע לויאריאל ג' לפני ששוחרר ב-2013.

לאחר מכן חזר למועדון הראשון שלו סייסה. בשנת 2014 הצטרף פאלאסון לריאל מורסיה והוצב בתחילה בקבוצת המילואים בליגת הספרדית הרביעית. ב-18 בדצמבר של אותה שנה, הוא חתם על לחוזה חדש לשלוש שנים במועדון, וקודם באופן סופי לסגל הראשי בסגונדה דיוויסיון ב' בשנה שלאחר מכן.

ב-18 באוגוסט 2017, עבר פאלאסון לקבוצת הליגה השלישית פונפרדינה, לאחר שסיים את חוזהו בריאל מורסיה. הוא תרם עם שמונה שערים ב-40 הופעות במהלך עונת 2018/19, כאשר קבוצתו חזרה לליגה השנייה לאחר היעדרות של שלוש שנים.

פאלאסון ערך את הופעת הבכורה המקצועית שלו ב-18 באוגוסט 2019, בהפסד 3–1 בחוץ נגד קדיס. הוא כבש את השער הראשון שלו במסגרת מקצוענית ב-26 באוקטובר, בהפסד 3–1 בחוץ לראיו ואייקאנו.

ב-23 בינואר 2020, פאלאסון חתם על חוזה לשלוש וחצי שנים בראיו ואייקאנו, גם היא מהליגה השנייה. במהלך השנים שלו בראיו הפך לאחד השחקנים בחשובים ביותר בקבוצה ולאחד הגורמים לעלייתה ללה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני פונפראדינה
קטגוריה:כדורגלני ראיו ואייקאנו
קטגוריה:כדורגלני ויאריאל
קטגוריה:כדורגלני ריאל מורסיה
קטגוריה:ספרדים שנולדו ב-1994
ארמין שפיגל

**ארמין שפיגל** (בהונגרית: **Spiegel Ármin**; קורנויבורג [Korneuburg] 28 בינואר 1883 – מחנה הריכוז מאוטהאוזן, 27 במרץ 1945) היה רב הונגרי, רב ראשי, מורה דתי. דמות בולטת בחיי התרבות היהודית בהונגריה, לרבות תפקידיו הציבוריים.

## קורות חייו
ארמין שפיגל הוא בנם של ליפוט שפיגל ושל מגדולנה שטרן. הוא השלים את לימודיו בין השנים 1898 לבין 1909 בבית המדרש לרבנים בבודפשט ובפקולטה לאמנויות של אוניברסיטת בודפשט (שמה היום אוניברסיטת אטווש לוראנד). הוא קיבל סמיכה לרבנות ב-1910 וקיבל תואר דוקטור במדעי הרוח. ב-1910 היה הרב של הקהילה היהודית בעיר סרווש, ובשנים 1911 עד 1944 רב ולאחר מכן רב ראשי באסטרגום. הוא היה גם מורה לדת בבית הספר הריאלי העירוני בעיר אסטרגום ובגימנסיה המקומית. ביוני 1944 גורש לאושוויץ, משם נלקח מאוחר יותר למאוטהאוזן.

הרב שפיגל היה דמות בולטת בקרב האינטלקטואלים היהודים, היה חבר באגודה הספרותית היהודית-ההונגרית והיה בין עורכי הלקסיקון היהודי ההונגרי.

## משפחתו
אשתו הייתה גיזלה וכסלר (1888–?), לה נישא ב-1910. התחתן ב-8 ביוני בארז'בטווארוש, בודפשט. 

בתו היא ליוויה שפיגל, נשואה למיקלוש בלומנטל. נכדתו אגנש בלומנטל (1936–?).

## עבודותיו העיקריות
* הקדמה והקדמה להיגיון של יוסף אבן כספי "צרור הכסף"(בודפשט, 1924)

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* Emlékhely (ELTE) (אתר הנצחה של אוניברסיטת אטווש לוראנד - ELTE)
* לקסיקון יהודי הונגרי. 1929. עורך פטר אויווארי. גישה מקוונת

## הערות שוליים

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:בוגרי אוניברסיטת אטווש לוראנד בודפשט
קטגוריה:אסירים במחנה הריכוז אושוויץ
קטגוריה:אסירים במחנה הריכוז מאוטהאוזן
קטגוריה:נספים במחנה הריכוז מאוטהאוזן
קטגוריה:הונגרים שנולדו ב-1883
קטגוריה:הונגרים שנפטרו ב-1945
משה דנינו

**משה דנינו** הוא שחקן כדורסל כיסאות גלגלים שייצג את ישראל במשחקים הפאראלימפיים טורונטו (1976).

דנינו גדל בנווה שאנן (חיפה) והיה פקיד הנהלת חשבונות בעיריית חיפה.

היה חבר נבחרת הכדורסל של איל"ן בחיפה.

התחרה בכדורסל במשחקי סטוק מנדוויל בשנת 1974.

במשחקים הפארלאימפיים בטורונטו (1976) היה חבר נבחרת הכדורסל שזכתה במדליית כסף.

## הערות שוליים

קטגוריה:זוכי מדליית כסף פאראלימפית מישראל
קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאי איל"ן
Maps.me

**Maps.me** היא אפליקציה לנייד עבור אנדרואיד, iOS ו־BlackBerry OS אשר מספקת מפות ושירותי ניווט לא מקוונים המתבססים על נתונים מ-OpenStreetMap, ועל כן היא שימושית במיוחד עבור מטיילים ומשתמשים המעוניינים לנווט באזורים עם גישה מוגבלת לאינטרנט. האפליקציה נקראה בעבר **MapsWithMe**.

האפליקציה נוצרה במקור על ידי חברת הסטארט-אפ השווייצרית MapsWithMe אשר לה מחלקת פיתוח בבלארוס, והפכה זמינה לציבור לראשונה בשנת 2011. החברה נרכשה ב-2014 על ידי חברת הטכנולוגיה הרוסית Mail.Ru. Group. בשנת 2015, האפליקציה הפכה לאלפיקציית קוד פתוח, המאפשרת למפתחים ולתורמים להציע שינויים לקוד המקור של האפליקציה. בשנת 2020, האפליקציה נמכרה לחברת Daegu Limited אשר שינתה את ממשק המשתמש ואת התוכן של האפליקציה.

## ראו גם
* OpenStreetMap
* Google Maps
* Waze

## קישורים חיצוניים

* 

## הערות שוליים

קטגוריה:מפות
קטגוריה:מערכות מידע גאוגרפי
קטגוריה:שירותי אינטרנט
קטגוריה:תוכנות שהושקו ב-2011
אנדראה קימי אנטונלי

**אנדראה קימי אנטונלי** (באיטלקית: **Andrea Kimi Antonelli**; נולד ב-25 באוגוסט 2006) הוא נהג מרוצים איטלקי המתחרה עבור קבוצת מרצדס באליפות הפורמולה 1.

## קריירת מרוצים
אנטונלי החל להתחרות בקארטינג בגיל שבע וזכה להצלחה רבה. בשנים 2020 ו-2021 זכה פעמיים ברציפות באליפות אירופה בקארטינג.

בספטמבר 2021, שלושה שבועות אחרי שמלאו לו 15 שנים, החל להתחרות באליפות פורמולה 4 האיטלקית עבור קבוצת פראמה. את הבכורה ערך ברד בול רינג וצבר 4 נקודות במהלך סוף השבוע. בסבב הבא, שהתקיים במוג'לו, צבר 2 נקודות נוספות. בסבב האחרון של העונה סיים על הפודיום בשלושת המרוצים, כשסיים במקום השני ופעמיים במקום השלישי. בסיום העונה דורג במקום העשירי עם 54 נקודות.

בעונת 2022 המשיך להתחרות עבור פראמה באליפות. בסבב המרוצים הראשון שהתקיים באימולה צבר רק נקודה אחת. החל מהסבב השני החלה הדומיננטיות של אנטונלי, שניצח 13 מ-18 מרוצים עד לסיום עונה וזכה באליפות בפער של יותר מ-100 נקודות מהמקום השני. במקביל לאליפות האיטלקית, התחרה גם באליפות פורמולה 4 הגרמנית, ניצח 9 מרוצים וזכה באליפות. אנטונלי היה חלק מהנבחרת האיטלקית למשחקי הספורט המוטורי שהתקיימו במרסיי וניצח בקטגוריית הפורמולה 4.

בשנת 2023 זכה באליפות פורמולה רג'יונל המזרח התיכון ובאליפות האירופאית. בעקבות ההצלחות הרבות הוחלט לקדם אותו ישירות לאליפות הפורמולה 2, למרות שלא התחרה בקטגוריה הפורמולה 3.

### פורמולה 1
בשנת 2019 החתימה קבוצת מרצדס את אנטונלי וצירפה אותו לתוכנית פיתוח הנהגים שלה. באפריל 2024 הוא ערך נסיעה ראשונה במכונית פורמולה 1 במבחן פרטי שארגנה הקבוצה במסלול רד בול רינג. שבועיים לאחר מכן ערך מבחן נוסף בו השלים 500 ק"מ של נהיגה במסלול אימולה. באוגוסט 2024 השתתף לראשונה באימון הראשון שקדם לגרנד פרי איטליה, אך לאחר 10 דקות התרסק עם המכונית וגרם להוצאת דגל אדום. למחרת הוכרז רשמית כמחליף של לואיס המילטון בקבוצה החל מעונת 2025.

את עונת 2025 פתח בצורה טובה מאוד. במרוצו הראשון בגרנד פרי אוסטרליה הוא סיים במקום הרביעי ובמרוצו השלישי בגרנד פרי יפן בחלק מהזמן היה במקום ראשון ואף השלים את ההקפה המהירה ביותר - ובכך שבר שני שיאים: הנהג הצעיר ביותר שהוביל במרוץ והנהג הצעיר ביותר שקבע את ההקפה המהירה ביותר - אך את המרוץ עצמו סיים במקום השישי.

בפורמולה 1 עונת 2026 זכה בפול פוזישן (הנהג הצעיר ביותר שעשה זאת) וניצחון ראשון בקריירה בגרנד פרי סין, בו גם השלים את ההקפה המהירה ביותר.

## מרוצים
### פורמולה 1

* תוצאה בכתב **מודגש** מסמלת זינוק מפול פוזישן
* תוצאה בכתב *מוטה* מסמלת את זמן ההקפה המהירה
* תוצאה בכתב מוקטן מציינת את המקום אליו הגיע הנהג במרוץ הספרינט

## קישורים חיצוניים

## הערות שוליים

קטגוריה:נהגי מכוניות מרוץ איטלקים
קטגוריה:נהגי קבוצת מרצדס
קטגוריה:איטלקים שנולדו ב-2006
ארט לינסון

**ארט לינסון** (; נולד ב-1942) הוא מפיק, תסריטאי וסופר אמריקאי.

## ביוגרפיה
ארט לינסון הפיק סרטים בכל עשור מאז שנות השבעים, כולל "מועדון קרב", "היט", "הבלתי משוחדים", "נעורים בקצב מהיר", "עד קצה העולם" ו"מלווין והווארד".

לינסון היה מפיק בפועל בסדרת הטלוויזיה ילדי האנרכיה, וכן בסדרה "ילוסטון" בכיכובו של קווין קוסטנר. "ילוסטון" עלתה לראשונה ב-20 ביוני 2018 בערוץ פרמאונט והפכה לסדרה המתוסרטת הפופולרית ביותר בטלוויזיה. לינסון שימש כמפיק בפועל גם בסדרות הטלוויזיה "1883" ו-"1923".

הוא מחברם של שני ספרים: "A Pound of Flesh: Perilous Tales of How to Produce Movies in Hollywood" שיצא לאור בשנת 1998, ו-"What Just Happened?: Bitter Hollywood Tales from the Front Line", שהפך לסרט קולנוע בכיכובו של רוברט דה נירו ובבימויו של בארי לוינסון.

## פילמוגרפיה
### כמפיק

### כתסריטאי

### כבמאי

## קישורים חיצוניים

## הערות שוליים

קטגוריה:מפיקים אמריקאים
קטגוריה:אמריקאים שנולדו ב-1942
קטגוריה:במאים אמריקאים
קטגוריה:תסריטאים אמריקאים
ראטומיר טוורדיץ'

**ראטומיר "ראטו" טוורדיץ**' (בקרואטית: **Ratomir "Rato" Tvrdić**; 14 בספטמבר 1943 – 20 באוגוסט 2024) היה כדורסלן קרואטי ששיחק בעמדת הקלע ביוגופלסטיקה ספליט.

## קריירה מקצועית
טוורדיץ' שיחק ביוגופלסטיקה ספליט היוגוסלבית בין השנים 1960 ל-1977, וזכה במדיה בשתי אליפויות הליגה היוגוסלבית בכדורסל (1971 ו-1977), שלושה גביעים יוגוסלביים (1972, 1974 ו-1977) ושני גביעי קוראץ' ( ו-). הוא גם הוביל את הקבוצה לגמר גביע אירופה לאלופות בכדורסל ב- ולגמר גביע מחזיקות גביע ב-.

ב-1977 הוא זכה עם ספליט בכתר המשולש הקטן: זכייה באליפות, גביע וגביע קוראץ'.

## נבחרת יוגוסלביה
טוורדיץ' ערך 138 הופעות במדי נבחרת יוגוסלביה בכדורסל, הראשונה שבהן ב-2 בדצמבר 1965. עם הנבחרת הוא זכה פעמיים באליפות אירופה בכדורסל (1973 ו-1975) ופעם אחת באליפות העולם בכדורסל (1970), והגיע לגמר היורובאסקט ב-1969 ולגמר המונדובאסקט ב-1967 ו-1974. בנוסף הוא זכה עימה בטורניר הכדורסל במשחקי הים התיכון 1967.

טוורדיץ' היה קפטן הנבחרת בטורניר הכדורסל באולימפיאדת מינכן (1972), בו סיימה במקום החמישי. הוא הופיע במדיה גם באליפות אירופה בכדורסל 1967.

## לאחר הפרישה וחיים אישיים
לאחר התפרקות יוגוסלביה מונה טוורדיץ' למנהל ספורטיבי בספליט, ונחשב לאחראי על החתמתו של ניקולה וויצ'יץ' בקבוצה.

לו ולאשתו זורנה שני ילדים: הבן ירו והבת גוראנה, הנשואה לשחקן נבחרת קרואטיה בכדורסל בעבר ז'אן טבק.

נפטר ב-20 באוגוסט 2024, בגיל 80.

## קישורים חיצוניים

## הערות שוליים

קטגוריה:כדורסלנים יוגוסלבים
קטגוריה:כדורסלנים קרואטים
קטגוריה:כדורסלנים באולימפיאדת מינכן (1972)
קטגוריה:כדורסלני ק.ק. ספליט
קטגוריה:ילידי 1943
קטגוריה:קרואטים שנפטרו ב-2024
Telos

***Telos*** הוא אלבום האולפן השלישי של הדי ג'יי והמפיק מוזיקלי הרוסי-גרמני זד. הוא יצא לאור ב-30 באוגוסט 2024, בהוצאת חברת התקליטים אינטרסקופ רקורדס.

## רקע והכרזה
בסרטון סיכום משנת 2023 שהועלה לאינסטגרם, זד הכריז שהוא עובד על אלבום חדש, וכינה את הפרויקט "האלבום האמיתי והאישי ביותר שלי". במאי 2024, במהלך הופעה בפסטיבל המוזיקה EDC בלאס וגאס, זד הכריז על תאריך יציאת האלבום באמצעות כתיבה באוויר. שם האלבום ועטיפתו נחשפו בפוסט באינסטגרם שהועלה זמן קצר לאחר פסטיבל EDC.

ב-21 ביוני 2024, יצא הסינגל המוביל מתוך האלבום "Out of Time", בהשתתפות בי מילר. שבועיים לאחר מכן, זד הכריז על שותפות עם 5 Gum להפקת מופע חד-פעמי בלעדי בניו יורק. המופע כלל שירים שטרם נשמעו מהאלבום. המעריצים הוזמנו להתחרות על הכרטיסים החינמיים לאירוע על ידי השתתפות במשימה מסוימת, עם רמזים שפורסמו על ידי זד וחשבונות המדיה החברתית של 5 Gum בכל יום עד לאירוע המתוכנן ב-22 באוגוסט. רק 25 האנשים הראשונים שביקרו בבודגה לקראת המופע קיבלו כרטיסים חינם.

הסינגל השני מתוך האלבום, "Lucky" ביחד עם רמי וולף, יצא לאור ב-9 באוגוסט 2024.

## פרסים ומועמדויות

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת אינטרסקופ רקורדס
תנועת האמנות הקונקרטית (MAC)

**תנועת האמנות הקונקרטית** (MAC, MAC (Movimento per l'arte concreta)), שהוקמה במילאנו בשנת 1948 על ידי ג'ילו דורפלה, ג'יאני מונאט, ברונו מונארי ואטנסיו סולדאטי, הייתה אחת התנועות הראשונות שפירשו בצורה שיטתית את הצורך לפתח שפה אמנותית שיכולה לתרגם את התובנות של האמנים לתמונות קונקרטיות. שפה זו "קונקרטית" התבטאה דרך משחקים טהורים של צורה וצבע, אשר הבליטו את הקצב ואת האינטראקציות הצורניות, מבלי לכלול הפניות ציוריות או משמעות סימבולית. התנועה פעלה עד לשנת 1959.

ה-MAC זכתה לתמיכתו של קבוצת אמנים רחבה, כולל לוצ'ו פונטנה, לואיג'י ורונזי, מאריו ניגרו, קרלה אקרדי, פיירו דוראזיו, אכיליה פרילי ורבים אחרים. מטרת התנועה הייתה ליצור יצירות שהיו אוטונומיות ביחס למציאות החיצונית, תוך התמקדות באלמנטים חזותיים חיוניים וביכולתם להעביר רגשות דרך האסתטיקה הטהורה.

## קישורים חיצוניים

* תיאור התנועה

קטגוריה:אמנות עכשווית